als_Latn dik_Latn sag_Latn
Gjermania me kritere të reja për nënshtetësi të dyfishtë
Ditën që mbushi 18 vjeç, mbërriti një letër në shtëpinë e tij në Rüsselsheim, tregon Musa Cakilli. Autoritetet kërkonin që ai të vendoste për njërën pasaportë. Prindërit e Cakilli-t vijnë nga Turqia, dhe për këtë arsye ai kishte si nënshtetësinë gjermane, ashtu edhe atë turke.
Deri në moshën 23 vjeçare, kështu e parashihte ligji në rastin e fëmijëve me prindër të huaj, studenti i ekonomisë duhej të vendoste për njërën nga nënshtetësitë. Por ai nuk donte: “Ata janë të dyja pjesë e identitetit tim”.
Cakilli nuk donte ta dorëzonte njërën nga pasaportat dhe për këtë arsye në 2012 e ngriti çështjen në gjykatën administrative në Darmstadt. Sepse shumë nga shokët e tij janë grekë, italianë, por edhe zviceranë, dhe të gjithë mund t'i mbajnë të dyja pasaportat. Sepse për qytetarët nga BE dhe SHBA vlen prej kohësh e drejta për nënshtetësinë e dyfishtë, shkruan DW.
Pasaporta e dyfishtë pranohet edhe për njerëz, vendet e të cilëve nuk e pranojnë lënien e nënshtetësisë. Këtu bëjnë pjesë ndër të tjera Irani, Algjeria, Siria dhe disa vende të Amerikës Latine. “Kjo m'u duk me të vërtetë e padrejtë”, kujton 21 vjeçari i sotëm.
Pasaporta e dyfishtë me kushte
Por në korrik ai e tërhoqi padinë, pasi qeveria ndryshoi rregullin për të drejtën e nënshtetësisë. Këtë të shtunë (20.12.2014) hyn në fuqi rregulli i ri dhe në këtë mënyrë shmanget edhe “situata absurde, që dikush në moshën 18 vjeçare të bëhet papritur i huaj”, kështu shprehet e ngarkuara e qeverisë për integrimin, Aydan Özoguz.
Politikania e PSD thotë se, rreth 500.000 të rinj do të përfitojnë nga rregulli i ri, të cilin ajo e quan “një ligj me shumë rëndësi”
Megjithatë, për të aplikuar, ka disa kërkesa: Për të marrë shtetësi të dyfishtë, fëmijët e prindërve të huaj duhet të jenë rritur në Gjermani. Kjo do të thotë se deri në ditëlindjen e tyre të 21-të të kenë jetuar tetë vjet në Gjermani, të kenë ndjekur për gjashtë vjet një shkollë gjermane, ose një trajnim profesional. Si dëshmi mjafton një certifikatë e shkollës, ose e përgatitjes profesionale.
Për ata që nuk i plotësojnë këto kushte, vlen zgjedhja e një opsioni.
Këto kushte janë kritikuar prej kohësh nga opozita që kërkon heqjen e plotë të detyrimit për të zgjedhur një opsion.
Aydan Özoguz thotë se ka mirëkuptim për kritikën. “Kushtet, sipas mendimit tim, nuk është dashur të vihen. Megjithatë, kushtet për nënshtetësinë e dyfishtë i plotëson thuajse secili”.
Nuk vlen për rastet e mëparshme
Çfarë mendon për kushtet? Musa Çakıllı mendon për një çast: “Po, në njëfarë mënyre ato janë diskriminuese, sepse nuk vlejnë për të gjithë. Por kush do ta ketë shtetësinë gjermane, duhet edhe ta meritojë atë”.
E padrejtë i duket fakti, që rregulli nuk prek rastet e mëparshme. Motra e tij më e madhe Hatice, që është sot 24 vjeç, është dashur të vendosë për një pasaportë disa vite më parë. “Asaj kjo i duket e padrejtë, nuk është e kënaqur”.
Megjithatë, thotë Çakıllı, ai ishte i lumtur për rregulloren e re dhe për dy pasaportat e tij: “Unë ndjehem i pranuar”.
Traktati ekonomik mes shqiptarëve – Muhamer PajazitiNë kohën kur po bisedohet mundësia e firmosjes së një Traktati Paqeje mes Kosovës dhe Serbinë kam bindjen se debati duhet të fokusohet më shumë në firmosjen e një Traktati mes Shqipërisë dhe Kosovës. ...
- “Bombat politike” të Kallashit më të rrezikshme se të Zaevit – Kalosh Çeliku
- Konfirmohet partneriteti strategjik politiko - ekonomik me Rusinë
- Selmani: Alsat- M si lejoi propagandën serbe
- Të gjitha versionet mbi shkaqet e rrëzimit të avionit të Germanwings
- Daçiqi nuk u flet mediave shqipfolëse, mirret vetëm me ato serbe!
- Ish-luftëtarët e UÇK-së: Nuk ka birë nëne që na kap për fyti, të kapur janë shqipfolësit e shitur (19)
- Rama harron shqiptarët e Maqedonisë (19)
- Çfarë duhet të bëjnë shqiptarët në krizën aktuale në Maqedoni (10)
- BDI kërkon të jetë pjesë e dialogut për dalje nga kriza (8)
- Shaqiri akuzon BDI për vrasje dhe raste të montuara, kundërpërgjigjet partia e Ahmetit (7)
- Dialogu për krizën në Maqedoni përjashton shqiptarët (7)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn